Moderna (vakcina)
mRNA-1273, poznatija kao Moderna COVID-19 vakcina, prodavana pod imenom Spikevax, jeste vakcina protiv COVID-19 koju su razvili Nacionalni institut za alergiju i zarazne bolesti (NIAID), Biomedicinsko tijelo za napredna istraživanja i razvoj (BARDA) i kompanija Moderna. Primjenjuje se intramuskularnom injekcijom. Dana 18. decembra 2020. godine, za mRNA-1273 je izdato odobrenje za hitnu upotrebu od strane Američke agencije za hranu i lijekove (FDA). Odobrena je za upotrebu u Kanadi 23. decembra 2020. U januaru 2020. godine, Moderna je najavila razvoj RNA vakcine, nazvane mRNA-1273, kako bi se indukovao imunitet na SARS-CoV-2. Modernina tehnologija je jedinjenje nukleozid modifikovane RNK (modRNA) nazvano mRNA-1273, koje inducira imunitet na SARS-CoV-2 kodirajući prefuzijski stabilizirani protein spike (S) koji je prirodno prisutan na površini čestica SARS-CoV-2. Od najave, dionice Moderne dramatično su porasle, a izvršni direktor i drugi korporativni direktori započeli su veliku programsku prodaju svojih udjela. Sistem za isporuku lijeka mRNA-1273 koristi sistem za isporuku lijekova s nanočestično PEGiliranim lipidom (LNP).